b'\n_START_ARTICLE_\nAir Canada\n_START_SECTION_\nLaivaston kehitys\n_START_PARAGRAPH_\nAir Canada valitsi 11. joulukuuta 2013 kapearunkolaivastonsa toimittajaksi Boeingin. Se tilasi 33 Boeing 737 MAX 8 -lentokonetta ja 28 MAX 9 -konetta. Tilaukseen sis\xc3\xa4ltyi optio, ett\xc3\xa4 Air Canada voi vaihtaa mink\xc3\xa4 tahansa tilaukseen kuuluvan koneen pienemp\xc3\xa4\xc3\xa4n MAX 7 -malliin. Lis\xc3\xa4ksi tilaukseen kuului 18 optiota ja 30 osto-oikeutta. 61 tilatun lentokoneen listahinta oli yhteens\xc3\xa4 6,5 miljardia dollaria. Lentokoneiden toimitukset oli suunniteltu alkavan vuonna 2017 ja kest\xc3\xa4v\xc3\xa4n vuoteen 2021 saakka. Boeing sitoutui my\xc3\xb6s ostamaan 20 Air Canadan Embraer 190 -lentokonetta ja vuokraamaan niiden tilalle lentokoneet, kunnes 737 MAX -koneiden toimitukset alkavat. Boeing 737 -koneiden oli tarkoitus korvata Air Canadan Airbus A320- ja A321-koneet.\n_START_SECTION_\nLaivaston huolto\n_START_PARAGRAPH_\nAir Canada on solminut Lufthansa Technikin kanssa sopimuksen lehtoyhti\xc3\xb6n Boeing 787 -laivaston varaosien toimittamisesta.\n_START_SECTION_\nYhteisty\xc3\xb6kumppanit ja sisaryhti\xc3\xb6t\n_START_PARAGRAPH_\nAeroplan_NEWLINE_Alkujaan Aeroplan oli Air Canadan kanta-asiakasohjelma, jossa lennetyist\xc3\xa4 maileista tai tehdess\xc3\xa4\xc3\xa4n ostoksia Air Canadan omalla enRoute-luottokortilla Aeroplan tilille ker\xc3\xa4tyill\xc3\xa4 pisteill\xc3\xa4 voi lunastaa lentolippuja tai kulutustarvikkeita. Sittemmin ohjelmaa laajennettiin ja nykyisin pisteita saa ker\xc3\xa4tty\xc3\xa4 useista muistakin paikoista, kuten esimerkiksi Costco-varastomyym\xc3\xa4l\xc3\xb6ist\xc3\xa4, Essolta, Sobeys-ruokakauppaketjulta, Home Hardware-rautakaupoista sek\xc3\xa4 luottokorttiyhti\xc3\xb6ilt\xc3\xa4, CIBC ja American Express._NEWLINE_Air Canada Cargo_NEWLINE_Air Canada Cargo Limited tarjoaa lentorahtipalveluita Kanadan sis\xc3\xa4ll\xc3\xa4 seka ulkomaan liikenteess\xc3\xa4. Yhti\xc3\xb6 hy\xc3\xb6dynt\xc3\xa4\xc3\xa4 vapaata rahtikapasiteettia Air Canadan ja Air Canada Jazzin reittikoneissa, mutta k\xc3\xa4ytt\xc3\xa4\xc3\xa4 my\xc3\xb6s t\xc3\xa4ysin rahtik\xc3\xa4ytt\xc3\xb6\xc3\xb6n tarkoitettuja koneita._NEWLINE_Air Canada Ground Handling Services_NEWLINE_ACGHS vastaa huoltopalveluista Kanadan lentokentill\xc3\xa4, johon kuuluu matkalaukkujen siirrot sek\xc3\xa4 koneiden huollot lentojen v\xc3\xa4lill\xc3\xa4._NEWLINE_Jazz Air LP  (Air Canada Jazz)_NEWLINE_Vuonna 2001 Air Canada yhdisti omistamansa Air BC:n, Air Novan, Air Ontarion ja Canadian Regional Airlinesin yhdeksi uudeksi Air Canada Jazz-yhti\xc3\xb6ksi._NEWLINE_Air Canada Jetz_NEWLINE_Tilauslentoyhti\xc3\xb6 Air Canada Jetz perustettiin vuonna 2002. Yhti\xc3\xb6 tarjoaa palveluita urheilujoukkeille, viihdetaiteilijoille ja yrityksille. Yhti\xc3\xb6n kaikki viisi Airbus A320 -konetta on sisustettu t\xc3\xa4ysin bisnesluokkaan._NEWLINE_ACTS Aero Technical Support & Services_NEWLINE_ACTS on erikoistunut huoltamaan ja kunnostamaan lentokalustoa. Se tarjoaa palveluita yli 100:lle asiakkaalle. Suurimmat huoltopisteet ovat Montreal, Toronto, Winnipeg ja Vancouver. Enemmist\xc3\xb6omistaja on p\xc3\xa4\xc3\xa4omasijoitusyhti\xc3\xb6 Kohlberg Kravis Roberts & Co._NEWLINE_Air Canada Vacations_NEWLINE_Air Canada Vacations tarjoaa asiakkaille pakettimatkoja ja risteilyj\xc3\xa4 L\xc3\xa4nsi-Intiaan, Floridaan, Havaijille, Meksikoon, Las Vegasiin, Keski- ja Etel\xc3\xa4-Amerikkaan sek\xc3\xa4 Aasiaan._NEWLINE_Air Canadan kotimaisia kumppanuusyhti\xc3\xb6it\xc3\xa4 ovat muun muassa Air Canada Jazz, Exploits Valley Air Services (EVAS), Air Georgian ja Central Mountain Air.'